Diari Oficial de la Generalitat Valenciana


Sumari del DOGV 4863, del 15-10-2004 (2004/10325)

Informació pública de les bases de la convocatòria per a la selecció d'un enginyer superior industrial per a cobrir en propietat una plaça vacant en la plantilla de personal.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4863

Data del DOGV
:   15-10-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/10763


Data del document
:   21-09-2004

Organisme emissor
:   Ajuntament de Nules

Tipus de document
:   Convocatòria

Descriptors 

:   * Nules
    * enginyer
    * concurs administratiu
    * administració local

Informació pública de les bases de la convocatòria per a la selecció d'un enginyer superior industrial per a cobrir en propietat una plaça vacant en la plantilla de personal. [2004/M10273]
  
Per Resolució de l'Alcaldia, de data 17 de setembre de 2004, es van aprovar les bases de la convocatòria de les proves de selecció d'un enginyer superior industrial, vacant en la plantilla de personal de l'Ajuntament de Nules, el text de la qual és el següent:
  
Bases de la convocatòria per a la selecció d'un enginyer superior industrial per a cobrir en propietat una plaça vacant en la plantilla de personal.
  
Primera. Objecte
  
És objecte de les presents bases la cobertura en propietat d'una plaça d'enginyer industrial de l'escala d'administració especial, subescala tècnica, classe superior, grup A de titulació, de l'article 25 de la Llei 30/1984, de 2 d'agost.
  
El procediment selectiu serà el d'oposició lliure.
  
Segona. Places
  
El tribunal no podrà declarar que ha superat el procés selectiu un nombre d'aspirants superior al de places convocades. Així mateix, si cap aspirant supera la totalitat dels exercicis eliminatoris, es declararà desert el procediment de selecció.
  
Tercera. Requisits dels aspirants
  
Per a ser admés al present procés selectiu per a l'accés a la funció pública local, serà necessari:
  
a) Posseir la nacionalitat espanyola o, d'acord amb el que establix la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Unió Europea, tindre la nacionalitat d'un país membre de l'ella o la de qualsevol d'aquells estats a què, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què esta es troba definida en el Tractat Constitutiu de la Unió Europea.
  
b) Tindre complits els 18 anys d'edat i no excedir 65 anys.
  
c) Estar en possessió del títol d'Enginyeria Industrial o equivalent, o en condicions d'obtindre'l en la data en què acabe el termini de presentació d'instàncies. En tot cas l'equivalència haurà de ser aportada per l'aspirant per mitjà de certificació expedida a este efecte per l'administració competent en cada cas.
  
d) Posseir la capacitat física i psíquica necessària per a l'exercici de les funcions dels llocs de treball afectats.
  
e) No haver sigut separat per mitjà d'expedient disciplinari del servici de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
Quarta. Forma i termini de presentació d'instàncies
  
Les instàncies per a sol·licitar prendre part en la present convocatòria es dirigiran a l'alcalde president de l'Ajuntament de Nules, presentant-se en el Registre General d'Entrada d'este, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, podent-se utilitzar la instància model que es facilitarà per l'Oficina d'Informació Municipal, sítia a la plaça de l'Ajuntament, 1, planta baixa, durant un termini de 20 dies hàbils a partir del següent al de la publicació de l'extracte d'esta convocatòria en el Boletín Oficial del Estado.
  
A la instància s'acompanyarà resguard de l'ingrés bancari en el compte número 0093 0540 18 8169368388 de l'entitat bancària Banco de Valencia, efectuat directament o per transferència de l'import dels drets d'examen, que es fixen en 18 euros. Podrà acompanyar-se, si és el cas, resguard del gir postal o telegràfic del pagament. En tal resguard haurà de fer-se constar la convocatòria a què correspon l'ingrés.
  
Els citats drets d'examen només seran tornats als que no siguen admesos al procediment selectiu per falta d'algun dels requisits exigits per a prendre-hi part.
  
Aquells que per estar afectats d'una minusvalidesa necessiten adaptacions per a la realització de les proves ho indicaran en l'apartat corresponent a fi que es puguen adoptar les mesures oportunes, les quals seran concedides a criteri del tribunal selectiu, previ estudi i sempre que es garantisquen les condicions d'igualtat amb la resta de torns. En aquells casos en què se susciten dubtes sobre l'oportunitat en el que s'ha sol·licitat, es podrà oir l'interessat, així com demanar assessorament i, si escau, col·laboració dels òrgans tècnics competents. En tot cas haurà d'haver-hi congruència entre l'adaptació que se sol·licita i la naturalesa de l'exercici per al qual es demana ja que aquella no pot desvirtuar el sentit de la prova. Així mateix hauran de fer declaració expressa de complir els requisits exigits i capacitat per a l'exercici del lloc de treball. Si en el desenvolupament del procés selectiu se suscitaren dubtes en el tribunal respecte de la capacitat de l'aspirant amb discapacitat per a l'exercici de les funcions de la plaça a què opta, podrà demanar el corresponent dictamen de l'òrgan competent. En este cas, fins que s'emeta el dictamen l'aspirant podrà participar condicionalment en el procés selectiu, quedant en suspens la resolució definitiva sobre l'admissió o exclusió del procés fins a la recepció del dictamen.
  
Cinquena. Admissió dels aspirants
  
Per a ser admés a les proves selectives, bastarà que els aspirants manifesten en les seues instàncies reunir totes i cada una de les condicions exigides referides a la data d'expiració del termini de presentació d'instàncies i d'haver pagat els drets d'examen.
  
Expirat aquell, per resolució, en el termini d'un mes, es declararà aprovada la llista d'admesos i exclosos, la qual s'adoptarà atenent el que s'ha declarat pels aspirants. La dita resolució, que es publicarà al tauler d'anuncis de l'Ajuntament, indicarà el termini de 10 dies perquè els aspirants exclosos esmenen els defectes. Així mateix, en tal termini es podrà presentar qualsevol reclamació pertinent pels interessats.
  
 Els errors de fet podran esmenar-se en qualsevol moment, d'ofici o a petició de l'interessat.
  
Si no es produïra cap reclamació, suggeriment o petició d'esmena, la resolució provisional esdevindrà definitiva automàticament. En qualsevol altre cas, resoltes les reclamacions i esmenes, es donarà publicitat d'això a través de la publicació al tauler d'anuncis de l'Ajuntament o notificant individualment als directament afectats.
  
Sisena. Tribunal
  
El tribunal cridat a la selecció estarà integrat pels següents membres, tots ells amb veu i vot:
  
President titular: alcalde president de la corporació.
  
President suplent: regidor de la corporació en qui delegue el president titular.
  
Vocals:
  
- Titular: el regidor delegat de Personal.
  
- Suplent: un regidor membre de la corporació en qui delegue el vocal titular.
  
 - Titular: un representant de la Universitat Jaume I o de la Universitat Politècnica de València, pertanyent a l'àrea de coneixements objecte de la titulació que se selecciona.
  
- Suplent: un representant de la Universitat Jaume I o de la Universitat Politècnica de València, pertanyent a l'àrea de coneixements objecte de la titulació que se selecciona.
  
- Titular: un representant de l'administració autonòmica, designat per la Conselleria de Presidència, amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
- Suplent: un representant de l'administració del Consell, designat per la Conselleria de Presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
- Titular: un funcionari de carrera d'esta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.
  
- Suplent: un funcionari de carrera d'esta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.
  
Secretari titular: el secretari general de la corporació.
  
Secretari suplent: el funcionari en qui delegue el secretari titular.
  
El secretari tindrà veu, però no vot.
  
En cas d'absència del president titular o suplent, la presidència correspondrà al vocal regidor.
  
El nomenament com a membre d'este tribunal es farà, per resolució d'Alcaldia o acord de Comissió de Govern si ho tinguera delegat; es farà públic junt amb la llista provisional d'admesos.
  
El tribunal no podrà constituir-se ni actuar sense l'assistència, com a mínim, de la meitat dels seus membres titulars o suplents indistintament.
  
 Als efectes del que disposa l'annex IV del Reial Decret 462/2002, de 24 de maig, el tribunal que actua en esta prova selectiva tindrà la categoria primera de les que s'hi recullen, tant respecte de les assistències dels membres del tribunal com dels seus assessors i col·laboradors.
  
Els membres del tribunal, podran ser recusats pels aspirants de conformitat amb el que disposa l'article 28 i 29 de la Llei 30/1992.
  
Setena. Calendari
  
La data, l'hora i el lloc de celebració del primer exercici de les proves selectives s'anunciarà en la publicació de la resolució que aprove la llista d'admesos i exclosos, a què es referix la norma cinquena anterior.
  
Una vegada començades les proves selectives no serà obligatòria la publicació dels següents anuncis de celebració de la resta d'exercicis en el Butlletí Oficial de la Província de Castelló. Estos anuncis hauran de fer-se públics pel tribunal al tauler d'anuncis de la corporació amb 12 hores d'antelació del començament d'estes, si es tracta del mateix exercici, o de 24 si es tracta d'un nou exercici. En tot cas des de la conclusió d'un exercici fins al començament del següent no podran transcórrer menys de 72 hores ni més de 45 dies naturals.
  
Es podran reduir els terminis indicats si ho proposara el tribunal i acceptaren tots els aspirants o ho sol·licitaren estos unànimement. Açò es farà constar en l'expedient.
  
Huitena. Orde d'intervenció dels aspirants
  
Els aspirants seran convocats per a cada exercici en crida única. La no-presentació d'un aspirant a qualsevol dels exercicis obligatoris, en el moment de ser cridat, determinarà automàticament el decaïment del seu dret a participar en el mateix exercici i en els successius, quedant exclosos, en conseqüència, del procediment selectiu. Es podrà examinar els aspirants afectats per estes circumstàncies, sempre que no haja finalitzat la prova corresponent o si ha finalitzat, quan no es dificulte el desenvolupament de la convocatòria amb perjuí per a l'interés general o de tercers, en cas de força major degudament justificat i amb absoluta llibertat de criteri per part del tribunal.
  
L'orde d'intervenció dels aspirants en aquells exercicis que no es puguen realitzar conjuntament, serà l'alfabètic, i començarà per l'aspirant el primer cognom del qual comence per la lletra B, segons Resolució de 25 de març de 2004, de la Conselleria de Justícia i Administracions Públiques.
  
El tribunal podrà requerir en qualsevol moment als aspirants que acrediten la identitat, i amb tal fi hauran d'anar proveïts del document nacional d'identitat.
  
Novena. Desenvolupament de les proves
  
Primer exercici. De caràcter obligatori i eliminatori.
  
Consistirà a desenvolupar, per escrit, durant un període màxim de dos hores, un tema de caràcter general determinat pel tribunal immediatament abans de començar l'exercici d'entre dos o més propostes i relacionat amb el programa que s'acompanya com a annex a la present convocatòria, encara que no s'atinga a un epígraf concret d'este, tenint els aspirants àmplia llibertat quant a la forma d'exposició.
  
A criteri del tribunal, es podrà exigir la lectura de l'exercici per part dels aspirants.
  
En este exercici es valorarà la formació general, els coneixements específics sobre la matèria, la claredat i orde d'idees, la capacitat de relació, la facilitat d'exposició escrita, l'aportació personal de l'aspirant i la seua capacitat de síntesi.
  
Segon exercici. De caràcter obligatori i eliminatori.
  
Consistirà a desenvolupar, per escrit, durant un període màxim de quatre hores, dos temes de l'annex II del temari, d'entre tres proposats pel tribunal, determinats pel tribunal immediatament abans de començar l'exercici.
  
A criteri del tribunal, es podrà exigir la lectura de l'exercici per part dels aspirants.
  
En este exercici es valorarà la formació general, els coneixements específics sobre la matèria, la claredat i orde d'idees, la facilitat d'exposició escrita, l'aportació personal de l'aspirant i la seua capacitat de síntesi.
  
Tercer exercici. De caràcter obligatori i eliminatori.
  
Consistirà en la realització d'exercici/s pràctics, determinats pel tribunal immediatament abans de la celebració de l'exercici, relacionats amb el temari i les funcions pròpies dels llocs reservats a la subescala i categoria i amb les matèries incloses en el programa que figura en l'annex II. El temps de duració de la prova o proves, serà determinat pel tribunal en funció de la dificultat que representen.
  
Quart exercici. De caràcter obligatori i no eliminatori.
  
Consistirà a realitzar una prova de coneixements de valencià, prèviament determinada pel tribunal.
  
Deu. Qualificació dels exercicis
  
Es qualificarà cada un dels tres primers exercicis indicats en la base novena fins a un màxim de 10 punts, i seran eliminats els aspirants que no arriben a un mínim de 5 punts en cada un d'ells.
  
La prova de valencià es qualificarà fins a un màxim de 5 punts, i no serà eliminatòria.
  
El tribunal qualificador queda facultat per a la determinació del nivell mínim exigit per a l'obtenció de les dites qualificacions de conformitat amb el sistema de valoració que s'adopte en cada prova.
  
La qualificació definitiva dels aspirants que hagueren superat els exercicis, estarà determinada per la suma de les qualificacions parcials. En els supòsits de puntuacions iguals, els empats es resoldran atenent la major puntuació obtinguda en l'exercici tercer, en cas de persistir l'empat caldrà ajustar-se a la puntuació del segon exercici i posteriorment a la puntuació del primer exercici i si encara persistira este es resoldrà per mitjà de sorteig.
  
 Onze. Relació d'aprovats
  
Finalitzades les proves selectives, el tribunal farà pública la relació d'aspirants aprovats, si n'hi ha, per orde de puntuació aconseguida, i elevarà la dita relació a l'òrgan competent, remetent així mateix, l'acta de l'última sessió, sense que puguen declarar que ha superat el present procediment selectiu un nombre d'aspirants superior al de places convocades.
  
Dotze. Presentació de documents
  
Els aspirants proposats pel tribunal, hauran d'aportar davant de la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en la norma tercera de la present convocatòria.
  
 Els aspirants que tingueren la condició de funcionaris de carrera quedaran exempts de justificar documentalment les condicions generals a què es referix la base tercera que ja hagueren sigut provades per a obtindre el seu anterior nomenament. En tot cas, hauran de presentar original o fotocòpia compulsada del seu nomenament com a funcionari de carrera i el títol acadèmic exigit.
  
Els que dins del termini indicat, i excepte cas de força major, no presentaren la documentació, o d'esta es deduïra que no tenen algun dels requisits exigits, no podran ser nomenats funcionaris, donant lloc a la invalidesa de l'actuació de l'interessat i la nul·litat subsegüent dels actes del tribunal respecte a este, sense perjuí de la responsabilitat en què pogueren haver incorregut per falsedat en la instància.
  
En el cas que l'aspirant fóra exclòs per no-presentació o falsedat en la documentació, el tribunal podrà proposar addicionalment la inclusió en el mateix nombre d'exclosos, d'aquells que havent superat les proves estiguen fora pel límit establit en la norma primera.
  
Tretze. Nomenament
  
Complits els requisits precedents, s'efectuarà el nomenament dels aspirants proposats, que hauran de prendre possessió del càrrec en el termini de 30 dies, a comptar de l'endemà d'aquell en què els siga notificat el nomenament.
  
Catorze. Incidències
  
El tribunal queda autoritzat per a resoldre els dubtes que es presenten i prendre els acords necessaris per al bon orde del procés selectiu en tot el que no disposen les presents bases.
  
Quinze. Normativa i recursos
  
La convocatòria es regirà, en el que no disposen estes bases, per la normativa bàsica estatal sobre la funció pública continguda en la Llei 30/1984, de 2 d'agost, modificat per la Llei 22/1993, de 29 de desembre; la Llei 7/1985, de 2 d'abril, Reguladora de les Bases del Règim Local i en el Text Refós aprovat per Reial Decret Legislatiu 781/1986, de 18 d'abril; Reial Decret 896/1991, de 7 de juny, Reial Decret 364/1995, de 10 de març, així com per la normativa autonòmica valenciana sobre funció pública, Text Refós de la Llei de la Funció Pública Valenciana, de 24 d'octubre de 1995; Decret 33/1999, de 9 de març, i la resta de normes reglamentàries.
  
Contra les presents bases i la convocatòria, els acords aprovatoris de la qual són definitius en la via administrativa podrà interposar-se pels interessats legitimats:
  
A) Recurs de reposició, amb caràcter potestatiu, davant de l'òrgan municipal que va dictar l'acte. El termini per a interposar tal recurs serà d'un mes, comptat des de l'endemà de la publicació de les presents bases en el Butlletí Oficial de la Província de Castelló i Diari Oficial de la Generalitat Valenciana. Interposat el recurs, no podrà interposar-se recurs contenciós administratiu fins que aquell siga resolt expressament o s'haja produït la desestimació per silenci pel transcurs d'un mes, comptat des de la data de la interposició, sense haver-se notificat la resolució, i en este cas quedarà expedita la via contenciosa administrativa.
  
B) Recurs contenciós administratiu, directament, davant dels jutjats contenciosos administratius de la província de Castelló. El termini per a interposar el recurs és:
  
- De dos mesos, comptats des de la publicació de les presents bases en el Butlletí Oficial de la Província de Castelló i Diari Oficial de la Generalitat Valenciana, si no s'ha interposat el potestatiu recurs de reposició.
  
- De dos mesos, comptats des del dia en què es notifique la resolució expressa del recurs de reposició, o de sis mesos, comptats a partir del transcurs d'un mes des de la interposició del recurs de reposició sense haver-se notificat resolució expressa d'este.
  
Contra les resolucions i els actes de tràmit que no posen fi a la via administrativa, quan estos últims decidisquen directament o indirectament el fons de l'assumpte, determinen la impossibilitat de continuar el procediment, produïsquen indefensió o perjuí irreparable a drets i interessos legítims, podrà interposar-se pels interessats el recurs d'alçada en el termini d'un mes davant de l'òrgan que va nomenar el tribunal.
  
Si entrara alguna al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves durant els cinc dies següents a la publicació de les puntuacions de cada prova o exercici, serà el tribunal el que decidisca sobre estes en la següent sessió, i ho ressenyarà en la corresponent acta, tot això sense perjuí del que establix esta base 13 respecte a la interposició de recursos, que es regirà per les normes generals sobre procediment i règim jurídic de les administracions públiques.
  
Setze. Publicació
  
Les presents bases es publicaran en el Butlletí Oficial de la Província de Castelló i en el Diari Oficial de la Generalitat Valenciana i l'anunci de la convocatòria en extracte en el Boletín Oficial del Estado.
  
ANNEX I
  
Tema 1. La Constitució espanyola de 1978. Principis generals.
  
Tema 2. Drets i deures fonamentals dels espanyols.
  
Tema 3. La Corona. Les Corts Generals.
  
Tema 4. El govern i l'administració. El poder judicial.
  
Tema 5. Organització territorial de l'estat. Els estatuts d'autonomia. El seu significat.
  
Tema 6. L'Estatut d'Autonomia de la Comunitat Valenciana: Principis generals i organització.
  
Tema 7. Principis generals del procediment administratiu. Normes reguladores. Dies i hores hàbils, còmput de terminis. Recepció i registre de documents.
  
Tema 8. Fases del procediment administratiu general. El silenci administratiu. La teoria de la invalidesa de l'acte administratiu. Actes nuls i anul·lables. Convalidació. Revisió d'ofici.
  
Tema 9. Règim local espanyol. Principis constitucionals.
  
Tema 10. El municipi. El terme municipal. La població. L'empadronament. Consideració especial del veí. Informació i participació ciutadana. Organització municipal. Competències.
  
Tema 11. Personal al servici de l'administració local. La funció pública local i la seua organització. Drets i deures dels funcionaris públics locals. Incompatibilitats. Règim disciplinari.
  
Tema 12. Principis generals i classes de contractes administratius en l'esfera local. La selecció del contractista. Drets i deures dels contractistes i de l'administració.
  
Tema 13. El contracte de subministraments. El contracte de consultoria, assistència i servicis.
  
Tema 14. Les formes d'activitat de les entitats locals. La intervenció administrativa en l'activitat privada.
  
Tema 15. El servici públic en l'esfera local. Els modes de gestió dels servicis. Consideració especial de la concessió.
  
Tema 16. Funcionament dels òrgans col·legiats locals. Convocatòria i orde del dia. Requisits de constitució. Votacions. Actes i certificats d'acords.
  
Tema 17. Hisendes locals. Classificació dels ingressos.
  
Tema 18. Competències municipals en urbanisme.
  
Tema 19. Competències municipals al medi ambient.
  
Tema 20. Les llicències urbanístiques. Les llicències d'activitats.
  
ANNEX II
  
Tema 1. El planejament urbanístic. Ordenació estructural. El Pla General.
  
Tema 2. L'ordenació detallada. Pla parcial. Pla de reforma interior. Estudis de detall.
  
Tema 3. Gestió urbanística. Els programes per al desenvolupament d'actuacions integrades.
  
Tema 4. Gestió urbanística. Reparcel·lació.
  
Tema 5. El sòl no urbanitzable. Règim jurídic.
  
Tema 6. El projecte d'urbanització: contingut. Tramitació
  
Tema 7. Projectes d'obres ordinàries.
  
Tema 8. Objectius operacionals i beneficis potencials d'un sistema de control del trànsit urbà.
  
Tema 9. Detectors de trànsit. Sistemes de control de senyals de circulació.
  
Tema 10. Simuladors de trànsit urbà. Noves tecnologies aplicades al control del trànsit urbà.
  
Tema 11. Modelització del trànsit urbà per mitjà del paquet de simulació GETRAM.
  
Tema 12. Temperància del trànsit.
  
Tema 13. El trànsit i la contaminació ambiental.
  
Tema 14. Xarxa viària: paràmetres de disseny de la secció transversal. La intersecció de les vies publiques en àrees urbanes.
  
Tema 15. Il·luminació exterior: enllumenat de vies públiques. Materials. Fonts lluminoses. Reactàncies. Condensadors. Lluminàries. Suports. Cables. Il·luminació. Factors determinants d'una font d'enllumenat públic
  
Tema 16. Enllumenat de passos de vianants. Situació dels punts de llum.
  
Tema 17. Limitació de la resplendor lluminosa nocturna. La contaminació lumínica.
  
Tema 18. Criteris d'eficiència energètica en el disseny, explotació i manteniment d'instal·lacions d'enllumenat públic
  
Tema 19. Residus sòlids, definició, producció en una societat industrialitzada, classificació i generació.
  
Tema 20. Llei d'envasos i residus en envasos, reglament de la llei d'envasos.
  
Tema 21. Els residus sòlids urbans: origen i composició.
  
Tema 22. Propietats físiques, químiques i biològiques dels residus sòlids urbans.
  
Tema 23. La gestió dels residus sòlids urbans.
  
Tema 24. Generació i composició dels residus sòlids urbans.
  
Tema 25. Prerecollida i recollida dels residus sòlids urbans.
  
Tema 26. Transferència i transport dels residus sòlids urbans.
  
Tema 27. Sistemes de tractament, tecnologies de processat dels residus sòlids urbans.
  
Tema 28. Sistemes de tractament, tecnologies de conversió biològica dels residus biològics urbans.
  
Tema 29. Sistemes de tractament, tecnologies de conversió tèrmica dels residus sòlids urbans.
  
Tema 30. Abocadors, tipus, avantatges i inconvenients, descripció del mètode d'abocament, dinàmica d'un abocador, metodologia per a l'estudi d'emplaçament i dimensionat, disseny, aprofitament energètic de l'abocador.
  
Tema 31. Tecnologies de processament i separació de materials en els residus sòlids urbans.
  
Tema 32. Sistemes d'identificació i pesada automàtica en vehicles de recol·lecció de residus sòlids urbans.
  
Tema 33. La neteja en vies públiques i espais públics oberts a la seua problemàtica espaciotemporal. Abast. Estructura general. Criteris de dimensió i coordinació. Dimensió.
  
Tema 34. Disseny de xarxes de clavegueram i sanejament. Ocupació del programari de dimensionament de xarxes d'abastiment de l'associació de fabricants de tubs de formigó armat.
  
Tema 35. Estacions de bombament i emissaris submarins.
  
Tema 36. Instal·lacions d'abastiment de gas.
  
Tema 37. Xarxes hidràuliques ramificades.
  
Tema 38. Xarxes hidràuliques malladas.
  
Tema 39. Modelització per mitjà d'epanet 2.0 d'una xarxa d'abastiment d'aigua.
  
Tema 40. Aire condicionat. Sistemes d'aire condicionat. Components de les instal·lacions.
  
Tema 41. Energies renovables. Energia solar tèrmica.
  
Tema 42. Energies renovables. Energia solar fotovoltaica.
  
Tema 43. Energies renovables. Energia eòlica.
  
Tema 44. Generador síncron. Model equivalent. Assajos.
  
Tema 45. Motor i generador asíncron. Model equivalent. Assajos.
  
Tema 46. Motor de contínua. Model equivalent. Assajos.
  
Tema 47. Sistemes electrònics de potència en les energies renovables.
  
Tema 48. Vibració de sistemes continus. Instrumentació per a mesurar vibracions. Assajos dinàmics. Supressió de causes de vibracions. Transmissió de vibracions. Aïllament de vibracions.
  
Tema 49. Anàlisi quantitativa del risc. Fiabilitat de sistemes: Arbre de fallades, anàlisi d'incertesa i importància, arbre de successos, anàlisi causa-conseqüències.
  
Tema 50. Aigües residuals urbanes i industrials. Caracterització i processos de tractament, mètodes físics, químics i biològics.
  
Tema 51. Contaminació atmosfèrica, aspectes generals. Sistemes de correcció de corrents gasosos. Sistemes de ventilació industrial.
  
Tema 52. Estructures articulades. Tecnologia del formigó fresc. Fonamentacions superficials. Formigó armat.
  
Tema 53. Xarxes de comunicacions. Topologia de xarxes, protocols, xarxes LAN/WAN, configuració d'una xarxa d'àrea local TCP/IP.
  
Tema 54. Transmissió de calor per conducció.
  
Tema 55. Cogeneració, fonaments, tecnologies, manteniment, viabilitat econòmica, legislació i mercat elèctric.
  
Tema 56. Aïllament tèrmic.
  
Tema 57. Eficiència energètica en municipis.
  
Tema 58. L'oïda humana, efectes de l'exposició al soroll.
  
Tema 59. Acústica física.
  
Tema 60. Mesura del soroll.
  
Tema 61. Acústica en edificis.
  
Tema 62. Aïllament acústic.
  
Tema 63. Control del soroll i les vibracions.
  
Tema 64. Llei d'Activitats Molestes, Insalubres, Nocives i Perilloses. Normes complementàries d'aplicació. Llicències per a l'exercici d'activitats qualificades. Directrius de la conselleria per a la redacció de projectes que acompanyen la sol·licitud d'activitats qualificades.
  
Tema 65. Llei d'Espectacles Públics i Activitats Recreatives (competències municipals i anàlisi de la seua problemàtica tecnicoadministrativa).
  
Tema 66. Normativa de protecció contra incendis. NBE-CPI- 96. Extintors. Tipus i aplicació.
  
Tema 67. Regulació de línies elèctriques aèries d'alta tensió. Reglaments sobre instal·lació i funcionament de centrals elèctriques i estacions transformadores. Reglament electrotècnic de baixa tensió.
  
Tema 68. Xarxes aèries per a distribució d'energia elèctrica. Xarxes subterrànies per a distribució d'energia elèctrica.
  
Tema 69. Llei de Prevenció de Riscos Laborals. Reglament dels Servicis de Prevenció. Seguretat i salut en les obres de construcció: normativa.
  
Tema 70. Reacció i resistència al foc. Combustibilitat. Ignifugació. Comportament al foc de materials i estructures. Sectorització. Instal·lacions de protecció contra incendis: detecció, alarma i emergència, instal·lacions fixes d'extinció: ruixadors, haló, CO2, pols, etc.